სოჰარი

სოჰარი ) —  ნოღა ომანიშ ოსულთანეშ, ელ-ბატინაშ რეგიონიშ დო კინ თე ჯოხოშ მაღვენი ვილაიეთიშ ადმინისტრაციული ცენტრი. ქიანაშ ნანანოღა მასკატიშ ოორუე-ბჟადალშე 240 კმ-ს იდვალუაფჷ.

I ოშწანურას, ონიშოლს ჯოხოდჷ „ომანა“. ართ ბორჯიშ ედომუამი სახენწჷფოშ ნანანოღა რდჷ.

მიარე კოროცხუნს, ნამჷ-და სოჰარს დებადჷ სინდბადი-მეზუღექ. ნოღა ჯოხოგოლაფირი რე მუში მეზუღეობაშ ისტორიათ. ტრადიციულო სოჰარი იკოროცხუ ჩხომჭოფუაშ ცენტრო, თაქ იდვალუაფუ ჩხომიშ დიდი ბაზარი („სუყი“).

 ოქინაფუეფი 
სოჰარიშ გოხოლუას იდვალუაფუ ჯვეში ლინჯიშ ობადეეფი, ჯებელ აჰდარი (წვანე გვალა), ომანიშ არძაშე მაღალი გვალა. სოჰარიშ არხოს იდვალიაფჷ გეჸვენჯი ისტორიული ნოღეფი: იბრი, ნახალი, რუსტაკი დო ნაზვა.

სოჰარიშ ონიშოლს მართჷნს კომპანია Sohar Industrial Port Company (SIPC). ონიშოლქ აკიგჷ 2002 წანას, ნამუთ ორმუზიშ საროტიშ ობჟათე-ბჟაეიოლშე იდვალუაფჷ, ონამიშ ჸუჯიშ წყარპიჯის. სოჰარიშ ინიშოლი დუდიშული ოვაჭარე ზონა ვა რე.

 კლიმატი 
ზოტონჯის სოჰარს კლიმატი ტიბუ რე, ზარხულს — სინჩხე. ნოლექეფი ოშა-გოშა რე. ზუღაშ არხოს სილამე მაღალი რე, გიშაკერძაფილო მესიშე ეკენიაშამო. ტურიზმიშო მოხუჯური ბორჯი რე — გჷმათუთაშე მელახიშ ბოლოშა.

 ლიტერატურა 
 Phillips W. Oman: a history. – Reynal, 1967. 
 Francis Owtram. A Modern History of Oman: Formation of the State Since 1920. I.B.Tauris, 2004. 232 с. 

 რესურსეფი ინტერნეტის 
 ომანიშ დინოხოლენი საქვარეფიშ ომინისტრე 


კატეგორია:ჸოფილი ნანანოღეფი